**Задатак бр. 2**

*Одговорите на следећа питања тако што ћете, уписати слова која стоје испред одговора који сматрате тачним у одговарајућу рубрику у свесци за израду писменог дела испита (на пример, у рубрици 1 упишете а, у рубрици 2 в). Ако сматрате да има више тачних одговора, упишите слова која су испред свих од тачних одговора, на пример 4 а,в и д. Ако сматрате да ниједан исказ није тачан, не уписујте ништа у рубрику. Ако је питање дводелно па носи одговарајућу ознаку, на пример 4.1 и 4.2, у одговарајућу рубрику упишите ознаку дела питања и слово испред одговора који сматрате тачним (на пример 4.1. а, 4.2.б).*

**1. Прималац издржавања се грубо и увредљиво понашао према даваоцу издржавања. Због тога је давалац издржавања напустио заједничко домаћинство, а обавезу издржавања је наставио да испуњава ангажујући трећа лица. У том случају:**

а. Прималац издржавања може да захтева раскид уговора;.

б. Прималац издржавања не може да у+захтева раскид уговора;

в. Прималац издржавања може да захтева раскид уговора ако је уговором предвиђено заснивање заједнице живота.

**2. Заокружите разлоге за недостојност:**

а. Покушај убиства оставиоца;

б. Извршење тежег кривичног дела према оставиоцу;

в. Неизвршење уговорне обавезе издржавања;

г. Фалсификовање тестамента.

**3. Ако за закључење уговора закон захтева посебну форму (формални уговор):**

а. Уговорници не могу да предвиде строжу форму;

б. Уговорна казна мора да буде уговорена у истој форми;

в. Прихват мора да буде учињен у истој форми;

г. Повреда форме води рушљивости уговора;

**4. Правила о прекомерном оштећењу не примењују се на:**

а. Алеаторне уговоре;

б. Фиксне уговоре;

в. Јавну продају;

г. Комутативне уговоре;

д. Поравнање;

ђ. Теретне уговоре.

**5. За пребијање (компензацију) важе следећа правила:**

а. када се испуне услови за пребијање, потраживања престају по самом закону;

б. само новчане обавезе могу да престану пребијањем

в. јемац може да пребије дуг за који одговара потраживањем које дужник има према повериоцу

г. не може да престане пребијањем потраживање накнаде намерно проузроковане штете

**6.1. Кад власник ствари прода ствар закупцу, код кога се ствар већ налази, сматра се да је, самим закључењем уговора о продаји, наступила:**

а. Симболична предаја (traditio simbolica);

б. Фиктивна продаја (traditio ficta), и то врста cessio vindicationis;

в. Фиктивна предаја (traditio ficta), и то врста traditio brevi manu;

г. Фиктивна предаја (traditio ficta), и то врста constitutum possessorium.

**6.2. У ком моменту је својина пренета:**

а. У моменту закључења уговора о закупу;

б. У моменту закључења уговора о купопродаји;

в.У моменту истека закупа.

**7. Заокружите слова испред једностраних правних послова:**

а. Марко и Јанко се договоре да ће Марко својим радом и Јанковим материјалом направити апарат који ће заједнички продати;

б. Јелена понуди Стефану да купи њен примерак уџбеника "Римско право", пошто је положила тај испит;

в. Драганина бака одреди да ће је, када умре, наследити унуке Драгана и Јасмина;

г. Јован, Иван и Душан се споразумеју да оснују ортачко предузеће;

д. Слађана на Трећем каналу РТС објави оглас да ће налазача свог изгубљеног пса наградити са 1000 динара.

**8. Седиште је према важећем српском праву:**

a. Место из кога се управља пословима привредног друштва;

б. Место у коме се обавља делатност привредног друштва, а ако се делатност обавља у више места, седиштем се сматра место које је утврђено статутом;

в. Место на територији Републике Србије из кога се управља пословањем друштва и које је као такво одређено оснивачким актом, статутом или одлуком скупштине;

г. Место које је као такво регистровано код Агенције за привредне регистре.

**9. Несагласни акционар у смислу Закона о привредним друштвима је:**

а. Акционар који се не слаже са усвојеном скупштинском одлуком;

б. Акционар који је гласао против скупштинске одлуке;

в. Акционар који је гласао против или се уздржао од гласања за скупштинску одлуку;

г. Акционар који је гласао против скупштинске одлуке или није био присутан на скупштинској седници.

**10. Суружници Петар и Марија су запослени и немају других прихода сем својих плата. Нису закључили брачни уговор. Једног дана били су на ручку са својим кумом. Након ручка кум им је поклонио „греб-греб“ картицу. На тој картици добили су нов аутомобил. Након што су се растали са кумом Петар одлучи да поново окуша срећу и од своје плате купи још једну „греб-греб“ картицу на којој добије телевизор. У конкретном случају:**

а. Аутомобил и телевизор представљају заједничку имовину супружника;

б. Аутомобил и телевизор представљају посебну имовину супружника;

в. Аутомобил представља заједничку, а телевизор посебну имовину супружника;

г. Аутомобил представља посебну, а телевизор заједничку имовину супружника.